CELEX: 32020D1704
Language: hu
Date: 2020-10-23 00:00:00
Title: A Tanács (EU) 2020/1704 határozata (2020. október 23.) az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló,2020. november 15-én lejáró jegyzőkönyv meghosszabbításáról szóló, az Európai Unió és a Mauritániai Iszlám Köztársaság között levélváltás formájában létrejött megállapodásnak az Unió nevében történő aláírásáról és az ideiglenes alkalmazásáról

2020.11.16.   
               
               
                  HU
               
               
                  Az Európai Unió Hivatalos Lapja
               
               
                  L 383/1
               
            
         A TANÁCS (EU) 2020/1704 HATÁROZATA
         (2020. október 23.)
         az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló,2020. november 15-én lejáró jegyzőkönyv meghosszabbításáról szóló, az Európai Unió és a Mauritániai Iszlám Köztársaság között levélváltás formájában létrejött megállapodásnak az Unió nevében történő aláírásáról és az ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben a 218. cikke (5) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Közösség és a Mauritániai Iszlám Köztársaság közötti halászati partnerségi megállapodás (1) (a továbbiakban: megállapodás) – amelyet az 1801/2006/EK tanácsi rendelet (2) hagyott jóvá – 2008. augusztus 8-án hatályba lépett.
                  
               
                     (2)
                  
                  
                     A megállapodásnak az általa előírt halászati lehetőségek és pénzügyi hozzájárulás megállapításáról szóló jegyzőkönyve ugyanezen a napon lépett hatályba kétéves időtartamra, melyet követően többször felváltásra került.
                  
               
                     (3)
                  
                  
                     2019. július 8-án a Tanács felhatalmazta a Bizottságot, hogy tárgyalásokat kezdjen a Mauritániai Iszlám Köztársasággal (a továbbiakban: Mauritánia) egy új fenntartható halászati partnerségi megállapodás és az annak végrehajtásáról szóló jegyzőkönyv megkötése céljából.
                  
               
                     (4)
                  
                  
                     A halászati tevékenységek tartós megszakadásának elkerülése érdekében a Tanács arra is felhatalmazta a Bizottságot, hogy tárgyalásokat kezdjen a hatályos megállapodás 2019. november 15-én lejáró jegyzőkönyve (3) (a továbbiakban: a jegyzőkönyv) legfeljebb egy évig történő meghosszabbításáról. A Tanács 2019. november 8-án elfogadta az (EU) 2019/1918 határozatot (4) e meghosszabbításról.
                  
               
                     (5)
                  
                  
                     2019 szeptembere és 2020 februárja között négy tárgyalási fordulóra került sor Mauritániával egy új megállapodás és egy új jegyzőkönyv megkötése céljából. A tárgyalások nem jártak sikerrel.
                  
               
                     (6)
                  
                  
                     A Covid19-világjárvány okozta jelenlegi egészségügyi helyzetben nyilvánvalóvá vált, hogy az új megállapodás és az új jegyzőkönyv megkötésére irányuló tárgyalások a jegyzőkönyv első meghosszabbítása ellenére sem fognak kellő időben lezárulni ahhoz, hogy elkerülhető legyen a halászati tevékenységek megszakadása. A Tanács 2020. június 26-án felhatalmazta a Bizottságot, hogy tárgyalásokat kezdjen a jegyzőkönyv újabb, legfeljebb egy évvel történő meghosszabbításáról.
                  
               
                     (7)
                  
                  
                     Az új megállapodás és az új jegyzőkönyv megkötésére irányuló tárgyalások befejezését megelőzően a Bizottság az Unió nevében tárgyalásokat folytatott a megállapodásnak az általa előírt halászati lehetőségek és pénzügyi hozzájárulás megállapításáról szóló jegyzőkönyve második, legfeljebb egy évvel történő meghosszabbításáról szóló, levélváltás formájában létrejött megállapodásról (a továbbiakban: a levélváltás formájában létrejött megállapodás). Az említett tárgyalásokat követően a levélváltás formájában létrejött megállapodást 2020. július 7-én parafálták.
                  
               
                     (8)
                  
                  
                     A levélváltás formájában létrejött megállapodás célja, hogy lehetővé tegye az Unió és Mauritánia számára a további együttműködést a mauritániai vizek halászati erőforrásainak felelősségteljes kiaknázása és egy fenntartható halászati politika előmozdítása érdekében, az uniós hajók számára pedig halászati tevékenységük folytatását a szóban forgó vizeken.
                  
               
                     (9)
                  
                  
                     Az uniós hajóknak a mauritániai vizeken végzett halászati tevékenységei folytonosságának biztosítása érdekében a levélváltás formájában létrejött megállapodást – annak 6. pontjával összhangban – 2020. november 16-tól vagy bármely más későbbi, az aláírását követő időponttól kezdődően ideiglenesen alkalmazni kell.
                  
               
                     (10)
                  
                  
                     A levélváltás formájában létrejött megállapodást alá kell írni és a hatálybalépéséhez szükséges eljárások befejezéséig ideiglenesen alkalmazni kell,
                  
               ELFOGADTA EZT A HATÁROZATOT:
         
            1. cikk
            Az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló, 2020. november 15-én lejáró jegyzőkönyv meghosszabbításáról szóló, az Európai Unió és a Mauritániai Iszlám Köztársaság között levélváltás formájában létrejött megállapodásnak az Unió nevében történő aláírására a Tanács felhatalmazást ad, figyelemmel az említett megállapodás megkötésére (5).
         
         
            2. cikk
            A Tanács elnöke felhatalmazást kap, hogy kijelölje a levélváltás formájában létrejött megállapodásnak az Unió nevében történő aláírására jogosult személy(eke)t.
         
         
            3. cikk
            A levélváltás formájában létrejött megállapodás 2020. november 16-tól, vagy bármely más későbbi, az aláírását követő időponttól kezdődően a hatálybalépéséhez szükséges eljárások befejezéséig ideiglenesen alkalmazandó. (6)
            
         
         
            4. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 23-án.
            
               
                  a Tanács részéről
               
               
                  az elnök
               
               S. SCHULZE
            
         
         
            (1)  HL L 343., 2006.12.8., 4. o.
         
         
            (2)  A Tanács 1801/2006/EK rendelete (2006. november 30.) az Európai Közösség és a Mauritániai Iszlám Köztársaság közötti halászati partnerségi megállapodás megkötéséről (HL L 343., 2006.12.8., 1. o.).
         
            (3)  Jegyzőkönyv az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról (HL L 315., 2015.12.1., 3. o.).
         
            (4)  A Tanács (EU) 2019/1918 határozata (2019. november 8.) az Európai Unió és a Mauritániai Iszlám Köztársaság között az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló, 2019. november 15-én lejáró jegyzőkönyv meghosszabbításáról szóló, levélváltás formájában létrejött megállapodásnak az Európai Unió nevében történő aláírásáról és ideiglenes alkalmazásáról. (HL L 297. I, 2019.11.18., 1. o.)
         
            (5)  A levélváltás formájában létrejött megállapodás szövegét csatolták e határozathoz.
         
            (6)  A levélváltás formájában létrejött megállapodás ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.